
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1443 

19 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείου της παλαιός δεξαμε¬ 
νής του Υδραγωγείου που βρίσκεται στο Δημοτι¬ 
κό Διαμέρισμα των Γαργαλιάνων του Δήμου Γαρ- 

γαλιάνων στο Νομό Μεσσηνίας. 1 

Κήρυξη ως αρχαιολογικού χώρου του προϊστορικού 
οικισμού στη θέση Παλιόσκαλα, Δ.Δ. Καλαμακίου, 

Δήμου Κιλελέρ, Νομού Λαρίσης. 2 

Ψήφιση του Οργανισμού Εσωτερικής Υπηρεσίας του 
Κέντρου Βρεφονηπιακής Αγωγής & Φροντίδας Οι¬ 
κογένειας Δήμου Ν. Ιωνίας. 3 


Α ΠΟΦΑΣΕΙ Σ 

Αριθμ. ΥΠΠΟ/ΔΝΣΑΚ/75234/1958 (1) 


Χαρακτηρισμός ως μνημείου της παλαιός δεξαμενής 
του Υδραγωγείου που βρίσκεται στο Δημοτικό Δια¬ 
μέρισμα των Γ αργαλιάνων του Δήμου Γ αργαλιάνων 
στο Νομό Μεσσηνίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

β) του ν. 3028/2002 «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς» 
(Φ.Ε.Κ. 153/Α/28.6.2002). 

γ) του ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της 
Ευρώπης» (Φ.Ε.Κ. 61/Α/13.4.1992). 

δ) του π.δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού». 

2. Την υπ’ αριθμ. Α.Π. 133/24.3.2004 απόφαση του 
Πρωθυπουργού και Υπουργού Πολιτισμού (Φ.Ε.Κ. 527/ 
Β/24.3.2004) με την οποία ανατίθεται η άσκηση αρμο¬ 
διοτήτων στην αναπληρωτή Υπ. Πολιτισμού Φ. Πάλλη 
Πετραλιά και στους Υφυπουργούς Γ. Ορφανό και Π. 
Τατούλη, όπως διορθώθηκε και δημοσιεύθηκε στο Φ.Ε.Κ. 
558/Β/2.4.2004. 


3. Την υπ’ αριθμ. ΥΠΠΟ/ΔΟΕΠΥ/ΓΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές ...» (ΦΕΚ 70/ 
Β/20.1.2004) καθώς και την υπουργική απόφαση ΥΠΠΟ/ΔΟ- 
ΕΠΥ/ΤΠΟΝΥΣ/14/3698/20.1.2004 «Οργάνωση και λειτουργία 
των Συμβουλίων του ν. 3028/2002» (ΦΕΚ 70/Β/20.1.2004). 

5. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς, την πρόταση της 
Υπηρεσίας Νεωτέρων Μνημείων και Τεχνικών Έργων 
Δυτικής Ελλάδος και τα λοιπά στοιχεία του φακέλου 
που έχει συντάξει η Υπηρεσία μας. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αρ. πρακτικού 28/7.9.2005 
(θέμα 8ο) αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1β του ν. 3028/2002, την παλαιό δεξα¬ 
μενή του Υδραγωγείου της πόλης των Γ αργαλιάνων του 
Νομού Μεσσηνίας, ιδιοκτησία του Δήμου Γ αργαλιάνων, 
διότι αποτελεί εξαιρετικά ενδιαφέρον και εξειδικευμένο 
τεχνικό έργο που κατασκευάσθηκε στα τέλη του 19ου 
αιώνα, την περίοδο μεταξύ 1890 και 1895. 

Η σύνθεση των όγκων σε συνδυασμό με τη διαμόρφω¬ 
ση των όψεων του κτιρίου προσδίδουν στην κατασκευή 
χαρακτήρα φρουρίου και την καθιστούν εντυπωσιακή, 
σημείο αναφοράς για τους κατοίκους της πόλης και 
σημαντική μαρτυρία για την κοινωνική και οικονομική 
οργάνωση της πόλης στα τέλη του 19ου αιώνα. 

Η δεξαμενή του Υδραγωγείου αποτελεί μαρτυρία και 
για την προσπάθεια αξιοποίησης και αποτελεσματικής 
διαχείρισης των φυσικών πόρων και ειδικά του νερού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Οκτωβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 
-♦- 

Αριθμ. ΥΠΠΟ/ΓΔΑΠΚ/ΑΡΧ/Α1/Φ.43/73516/3770 (2) 

Κήρυξη ως αρχαιολογικού χώρου του προϊστορικού οι¬ 
κισμού στη θέση Παλιόσκαλα, Δ.Δ. Καλαμακίου, Δή¬ 
μου Κιλελέρ, Νομού Λαρίσης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

2. Την ΥΠΠΟ/ΓΝΟΣ/49610/28.11.90 (Φ.Ε.Κ. 743/Β/ 
29.11.1990), «Εξαίρεση από τον περιορισμό των τριών 
υπογραφών». 

3. Τον ν. 1127/1981 (Φ.Ε.Κ. 32/Α/10.2.1981) «Περί κυρώσε- 
ως της εις Λονδίνον, την 6 η Μαΐου 1969 υπογραφείσης 
Ευρωπαϊκής Συμβάσεως δια την προστασία της Αρχαι¬ 
ολογικής Κληρονομιάς». 

4. Την υπ’ αριθμ. 133/24.3.2004 «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη-Πετραλιά και στους Υφυπουργούς Γεώργιο 
Ορφανό και Πέτρο Τατούλη» Υ.Α. (ΦΕΚ 527/Β/24.3.2004 
και ΦΕΚ 558/Β/2.4.2004). 

5. Τις διατάξεις του ν. 3028/2002 (Φ.Ε.Κ. 153/Α/28.6.2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς», 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου όπως διατυπώθηκε στην υπ’αριθμ. 
32/23.8.2005 Συνεδρία του, αποφασίζουμε: 

Κηρύσσουμε και οριοθετούμε ως αρχαιολογικό χώρο 
την περιοχή του προϊστορικού οικισμού στη θέση Πα- 
λιόσκαλα, Δημοτικού Διαμερίσματος Καλαμακίου, Δήμου 
Κιλελέρ, Νομού Λαρίσης για την αποτελεσματικότερη 
προστασία του. 

Ο οικισμός χρονολογείται στην Τελική Νεολιθική πε¬ 
ρίοδο και οριοθετείται από λιθόκτιστους περιβόλους, 
αρκετοί από τους οποίους λειτουργούσαν ως αναλημ- 
ματικοί τοίχοι και οι οποίοι σώζονται κατά τόπους έως 
2,30μ. ύψος. Στο κέντρο του οικισμού αποκαλύφθηκε 
λιθόκτιστο κτίριο το οποίο εγγράφεται σε δύο ομό¬ 
κεντρους περιβόλους. Ανάμεσα στους περιβόλους του 
οικισμού αποκαλύφθηκαν διάφορα κτίσματα και κατα¬ 
σκευές. 


Η περιοχή του κηρυσσόμενου αρχαιολογικού χώρου 
οριοθετείται στο συνημμένο απόσπασμα φύλλου χάρτη 
της Γεωγραφικής Υπηρεσίας Στρατού 4395/6 σε κλίμα¬ 
κα 1:5.000 και ορίζεται από τα παρακάτω σημεία: Α, Β, 
Γ, Δ, Ε, Ζ, Η, Θ, Α, τα οποία αντιστοιχούν στον επίσης 
συνημμένο πίνακα συντεταγμένων. 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

ΠΙΝΑΚΑΣ ΣΥΝΤΕΤΑΓΜΕΝΩΝ 


Συντεταγμένες 

X 

Ψ 

Α 

-15670 

-23680 

Β 

-15580 

- 23815 

Γ 

-15475 

-23890 

Δ 

-15450 

-23875 

Ε 

-15410 

-23810 

Ζ 

-15395 

-23750 

Η 

-15435 

-23620 

Θ 

-15510 

-23615 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 12 Σεπτεμβρίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 53688 (3) 

Ψήφιση του Οργανισμού Εσωτερικής Υπηρεσίας του 

Κέντρου Βρεφονηπιακής Αγωγής & Φροντίδας Οι¬ 
κογένειας Δήμου Ν. Ιωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν.2307/1995. 

2. Τις διατάξεις του αρθ. 8 του ν. 2503/1997. 

3. Την υπ’ αριθμ. 28/2005 απόφαση του Διοικητικού 
Συμβουλίου του Κέντρου Βρεφονηπιακής Αγωγής & 
Φροντίδας Οικογένειας Δήμου Ν. Ιωνίας περί ψήφισης 
του Οργανισμού Εσωτερικής Υπηρεσίας. 

4. Την υπ’ αριθμ. 265/2005 απόφαση Δημοτικού Συμ¬ 
βουλίου του Δήμου Ν. Ιωνίας με την οποία εκφράζει 
σύμφωνη γνώμη για την ψήφιση του Οργανισμού Εσω¬ 
τερικής Υπηρεσίας του Κέντρου Βρεφονηπιακής Αγωγής 
& Φροντίδας Οικογένειας Δήμου Ν. Ιωνίας. 

5. Τη σύμφωνη γνωμοδότηση του Γ' Υπηρεσιακού Συμ¬ 
βουλίου που διατυπώθηκε στο 13/2005 πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. ( Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 28/2005 απόφαση του Διοι¬ 
κητικού Συμβουλίου του Κέντρου Βρεφονηπιακής Αγω¬ 
γής & Φροντίδας Οικογένειας Δήμου Ν. Ιωνίας περί 
ψήφισης του Οργανισμού Εσωτερικής Υπηρεσίας ως 
εξής: 

Αρθρο 1 

Διάρθρωση υπηρεσιών 

Οι υπηρεσίες του ΚΕ.ΒΡΕ.ΦΟ. διαρθρώνονται ως κα¬ 
τωτέρω: 

1. Γραφείο Προέδρου 

2. Διεύθυνση Υπηρεσιών Δημοτικών Βρεφονηπιακών 
και Παιδικών Σταθμών 

3. Διεύθυνση Κοινωνικής Υπηρεσίας. 

Άρθρο 2 

Γ ραφείο Προέδρου 

Το γραφείο Προέδρου συγκροτείται από: 

1. Το ιδιαίτερο Γραφείο του Προέδρου 

2. Γ ραφείο Προληπτικής Ιατρικής που θα είναι λειτουρ¬ 
γικό γραφείο και όχι αυτοτελής οργανική μονάδα. 

Άρθρο 3 

Α) Αρμοδιότητες Ιδιαιτέρου Γ ραφείου Προέδρου 

• Διεξάγει κάθε υπηρεσία που αναθέτει ο Πρόεδρος 
στο γραφείο αυτό και η οποία δεν ανήκει στην αρμοδι¬ 
ότητα άλλης υπηρεσιακής μονάδας του Ν.Π. 

• Ενεργεί την προσωπική αλληλογραφία του Προ¬ 
έδρου και εφαρμόζει το πρόγραμμα των ημερών και 
ωρών που ο Πρόεδρος δέχεται διάφορες επιτροπές ή 
μεμονωμένα άτομα. 

• Μεσολαβεί στους υπηρεσιακούς παράγοντες του 
Ν.Π. και τον Πρόεδρο για τον καθορισμό της ώρας που 
είναι δυνατόν να πραγματοποιείται η συνεργασία τους, 
για την επίλυση υπηρεσιακών θεμάτων. 

• Λαβαίνει τηλεφωνήματα που απευθύνονται στον 
Πρόεδρο και τον ενημερώνει σχετικά. 


Β) Αρμοδιότητες Γ ραφείου Προληπτικής Ιατρικής 

Είναι υπεύθυνο για την υγειονομική κάλυψη και την 
ψυχική υγεία των φιλοξενούμενων παιδιών του Ν.Π. 
Υπεύθυνος του Γ ραφείου τοποθετείται Παιδίατρος. 

Άρθρο 4 

Διεύθυνση Υπηρεσιών Δημοτικών Βρεφονηπιακών 
και Παιδικών Σταθμών 

Η Διεύθυνση. Υπηρεσιών Δημοτικών Βρεφονηπιακών 
και Παιδικών Σταθμών αποτελείται από τα εξής Τμή¬ 
ματα: 

1. Τμήμα Διοικητικού- Οικονομικού 

2. Τμήμα 1ος Βρεφονηπιακός Σταθμός 

3. Τμήμα 2ος Βρεφονηπιακός Σταθμός 

4. Τ μήμα 3ος Βρεφονηπιακός Σταθμός 

5. Τ μήμα 4ος Βρεφονηπιακός Σταθμός 

6. Τμήμα 5ος Βρεφονηπιακός Σταθμός 

7. Τμήμα 6ος Βρεφονηπιακός Σταθμός 

8. Τ μήμα 7ος Βρεφονηπιακός Σταθμός 

Άρθρο 5 

Διεύθυνση Κοινωνικών Υπηρεσιών 

Η Διεύθυνση Κοινωνικών Υπηρεσιών αποτελείται από 
τα εξής τμήματα: 

1. Τμήμα Παιδικής Προστασίας 

2. Τμήμα Φροντίδας Οικογένειας 

3. Τ μήμα Δημιουργικής Απασχόλησης. 

Άρθρο 6 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

Α. 

I) Η Διεύθυνση Υπηρεσιών Δημοτικών Βρεφονηπιακών 
και Παιδικών Σταθμών εποπτεύει, συντονίζει και κατευ¬ 
θύνει το παιδαγωγικό έργο των Σταθμών και γενικά 
μεριμνά για την εύρυθμη λειτουργία τους, σύμφωνα με 
την εκάστοτε νομοθεσία και με τον εκάστοτε ισχύοντα 
κανονισμό λειτουργίας του Ν.Π. 

II) Το Τμήμα Διοικητικού - Οικονομικού επιμελείται 
τις παντός είδους διοικητικές και οικονομικές εργασίες 
του Ν.Π. 

III) Τα Τμήματα Βρεφονηπιακών - Παιδικών Σταθμών 
επιμελούνται την παροχή σύγχρονης προσχολικής αγω¬ 
γής στα φιλοξενούμενα βρέφη και νήπια, σε συνεργασία 
με το προσωπικό των Σταθμών. 

Β. 

I) Η Διεύθυνση Κοιν. Υπηρεσιών εποπτεύει, συντονί¬ 
ζει και κατευθύνει τις δράσεις κοινωνικής προστασίας 
και φροντίδας του Ν.Π. και μεριμνά για τη διερεύνηση, 
την πρόληψη και τη συμβουλευτική αντιμετώπιση των 
παιδιών προσχολικής ηλικίας των σταθμών και των οι¬ 
κογενειών τους. Διεξάγει τις κοινωνικές έρευνες, σε 
συνεργασία με τους προϊσταμένους των τμημάτων των 
σταθμών και συντάσσει τις σχετικές εκθέσεις. 

II. Το τμήμα Παιδικής Προστασίας επιμελείται της 
ανάπτυξης και εφαρμογής προγραμμάτων παιδικής 
προστασίας. 

III. Το Τμήμα Φροντίδας Οικογένειας επιμελείται της 
ανάπτυξης και εφαρμογής προγραμμάτων κοινωνικής 
προστασίας και φροντίδας των οικογενειών των παι¬ 
διών. 

IV. Το Τ μήμα Δημιουργικής Απασχόλησης επιμελείται 
της Δημιουργικής Απασχόλησης παιδιών προσχολικής 
ηλικίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20031 


Αρθρο 7 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ ΔΗΜΟ¬ 
ΤΙΚΩΝ ΒΡΕΦΟΝΗΠΙΑΚΩΝ ΚΑΙ ΠΑΙΔΙΚΩΝ ΣΤΑΘΜΩΝ 

Είναι αρμόδιος και επιμελείται, σε συνεργασία με 
τους παιδαγωγούς των Σταθμών, για την εφαρμογή 
των σύγχρονων απόψεων της Παιδαγωγικής και της 
Ψυχολογίας. 

1. Εποπτεύει, συντονίζει και κατευθύνει το διοικητικό 
και παιδαγωγικό έργο των τμημάτων των Σταθμών. 

2. Εποπτεύει και συντονίζει τις δραστηριότητες και 
ενέργειες του τμήματος Διοικητικού-Οικονομικού. 

3. Είναι αρμόδιος για την εύρυθμη λειτουργία του 
Ν.Π., μεριμνά για πιστή εφαρμογή και τήρηση του Κα¬ 
νονισμού Λειτουργίας αυτού και για την εκτέλεση των 
αποφάσεων του Διοικητικού Συμβουλίου. 

4. Εισηγείται στο Δ.Σ. κάθε θέμα που αφορά τη λει¬ 
τουργία, το προσωπικό, τους γονείς και την υλικοτε- 
χνική υποδομή του Ν.Π. γενικά. 

6. Ειδικά εισηγείται το απαραίτητο παιδαγωγικό υλικό 
και τον πόσης φύσεως εξοπλισμό του Ν.Π., καθώς και 
τις απαραίτητες εργασίες για την επισκευή και συ¬ 
ντήρηση των κτιριακών εγκαταστάσεων των παιδικών 
σταθμών. 

7. Εισηγείται τον αριθμό και τις ειδικότητες του προ¬ 
σωπικού που είναι αναγκαίο, προκειμένου να διασφα¬ 
λιστεί η εύρυθμη λειτουργία των Παιδικών Σταθμών 
καθώς και την επιμόρφωση αυτού. 

8. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού, ώστε να μην δημιουργούνται προβλήματα στο 
Ν.Π. 

9. Εγκρίνει ή όχι τα αιτήματα των προϊσταμένων των 
Τμημάτων, που αφορούν ανάγκες αυτών. 

10. Συγκαλεί τακτικές συσκέψεις με τις προϊστάμε¬ 
νες και το παιδαγωγικό προσωπικό των σταθμών για 
ενημέρωση. 

11. Συνεργάζεται με το τμήμα Διοικητικού - Οικονο¬ 
μικού, το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Ν.Π. και η 
επίτευξη των σκοπών του. 

12. Επιβλέπει και εποπτεύει την τήρηση όλων των 
απαραίτητων βιβλίων και τηρεί την σφραγίδα του Ν.Π. 

13. Παραλαμβάνει, χαρακτηρίζει και χρεώνει αρμο- 
δίως την εισερχόμενη αλληλογραφία, σύμφωνα με το 
περιεχόμενό της. 

14. Κατανέμει το προσωπικό ανάλογα με, τις κάθε 
φορά, εμφανιζόμενες έκτακτες ή υπηρεσιακές ανάγκες, 
αφού προηγουμένως εξασφαλίσει την σύμφωνη γνώμη 
του Προέδρου του Ν.Π. 

15. Παρέχει τις απαραίτητες οδηγίες για την σύνταξη 
του προϋπολογισμού του Ν.Π., εποπτεύει την για κα¬ 
τάρτισή του και επιμελείται για την σωστή του εκτέ¬ 
λεση. 

16. Συντάσσει σε συνεργασία με τον παιδίατρο το 
διαιτολόγιο νηπίων και βρεφών. 

17. Φροντίζει για την διοργάνωση των προγραμματι¬ 
σμένων καθώς και των άλλων εκδηλώσεων που πρέπει 
να πραγματοποιούνται με την έγκριση του Διοικητικού 
Συμβουλίου του Ν.Π. 


Αρθρο 8 

Καθήκοντα Προϊσταμένων Τμημάτων Βρεφονηπιακών 
και Παιδικών Σταθμών 

Οι Προϊστάμενοι των τμημάτων του παρόντος άρθρου 
είναι υπεύθυνοι: 

1. Για την εύρυθμη λειτουργία του Τμήματος και την 
τήρηση του κανονισμού λειτουργίας του Ν.Π. 

2. Για την παροχή σωστής προσχολικής αγωγής στα 
φιλοξενούμενα νήπια και βρέφη, σε συνεργασία με το 
παιδαγωγικό προσωπικό του Ν.Π. 

3. Εποπτεύουν όλο το προσωπικό του τμήματος για 
τη σωστή εκτέλεση των καθηκόντων του. 

4. Εισηγούνται στη Διεύθυνση, τις ανάγκες του Τμήμα- 
τος σε προσωπικό και πόσης φύσεως εξοπλισμό, καθώς 
και την επιμόρφωση του προσωπικού του Ν.Π. 

5. Τηρούν τα απαραίτητα βιβλία του τμήματος: α) 
Βιβλίο παρουσίας προσωπικού, β) Βιβλίο παρουσίας νη¬ 
πίων, γ) Βιβλίο αποθήκης τροφίμων, δ) Βιβλίο διδαχθεί- 
σας ύλης, ε) Βιβλίο μη αναλώσιμου υλικού, στ) Δελτίο 
εισαγωγής τροφίμων, ζ) Δελτίο εξαγωγής τροφίμων. 

6. Επιμελούνται για τον εφοδιασμό του Σταθμού, όσον 
αφορά τα αναγκαία τρόφιμα και είδη καθαριότητας, 
καθώς και για την καλή φύλαξη, συντήρηση και διάθεση 
αυτών. 

7. Είναι υπεύθυνοι να ενημερώνουν το τμήμα διοικητι¬ 
κού για τις απουσίες τόσον αυτών όσο και του λοιπού 
προσωπικού των τμημάτων τους. 

8. Συγκαλούν, συγκέντρωση γονέων και κηδεμόνων, 
τουλάχιστον δύο φορές τον χρόνο, στην οποία παρευρί- 
σκεται οπωσδήποτε ο ίδιος, το παιδαγωγικό προσωπικό 
και ο γιατρός του Σταθμού. Σκοπός της συγκέντρωσης 
είναι η ανταλλαγή απόψεων με τους γονείς και κηδε¬ 
μόνες, για λειτουργικά θέματα του Σταθμού, η ενημέ¬ 
ρωσή τους σε ότι αφορά την ψυχοσωματική υγεία των 
παιδιών τους και η υποβοήθησή τους στο έργο του 
προσωπικού για την προαγωγή της αυτοεξυπηρετήσεις 
των παιδιών τους. 

9. Όταν απουσιάζουν η κωλύονται, όλα τα παραπάνω 
καθήκοντα ασκούν οι νόμιμοι αναπληρωτές αυτών. 

Αρθρο 9 

Καθήκοντα Προϊσταμένου Τμήματος Διοικητικού - 
Οικονομικού 

Έχει την ευθύνη και τον έλεγχο του τμήματος Διοι¬ 
κητικού - Οικονομικού και ειδικότερα: 

1. Συνεργάζεται με τα αρμόδια τμήματα και συντονί¬ 
ζει τις διαδικασίες για την προμήθεια και τον έγκαιρο 
εφοδιασμό του Ν.Π. με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουρ¬ 
γία του. 

2. Συνεργάζεται με τον Διευθυντή για την κατάρτιση 
του προϋπολογισμού - απολογισμού - Ισολογισμού. 

3. Ελέγχει τη νομιμότητα των δικαιολογητικών κάθε 
δαπάνης και προβαίνει στην εκκαθάριση και έκδοση 
εντολής πληρωμής αυτών. 

4. Τηρεί όλα τα απαραίτητα βιβλία. 

5. Ελέγχει την εκτέλεση όλων των γραμματειακών 
εργασιών του Ν.Π. 

6. Ελέγχει την τήρηση των πρακτικών του Δ.Σ. 

7. Ελέγχει όλες τις διοικητικές λειτουργίες του Ν.Π. 

8. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

9. Φροντίζει για την εκκαθάριση μισθών, επιδομάτων, 
προσαυξήσεων κ.λ.π. του προσωπικού του Ν.Π. Ελέγχει 
τη σύνταξη των μισθολογικών καταστάσεων του προ¬ 
σωπικού αυτού. 

10. Έχει συνεργασία με τον Πρόεδρο του Ν.Π. για την 
κατάρτιση των θεμάτων της ημερήσιας διάταξης του 
Διοικητικού Συμβουλίου και επιμελείται την κοινοποίηση 
αυτών, κατά τις κείμενες διατάξεις των συνεδριάσεων, 
στους Συμβούλους του Δ.Σ. 

11. Έχει την επιμέλεια για την προετοιμασία των απο¬ 
φάσεων του παραπάνω οργάνου. 

12. Επιμελείται την υποβολή αντιγράφων των απο¬ 
φάσεων στην αρμόδια Διοικητική Αρχή ή το Δημοτικό 
Συμβούλιο, αναλόγως του θέματος, για έγκριση. 

13. Τηρεί ευρετήριο αποφάσεων του Διοικητικού Συμ¬ 
βουλίου και εγκριτικών ή μη, αποφάσεων της Διοικητικής 
Αρχής. 

14. Παραλαμβάνει και αυθημερόν πρωτοκολλεί πάσης 
φύσεως εισερχόμενα έγγραφα. 

15. Διανέμει έγκαιρα τα έγγραφα στα τμήματα προς 
ενέργεια και τηρεί τα πρωτότυπα στο αρχείο. 

16. Διεκπεραιώνει κάθε εισερχόμενο ή εξερχόμενο έγ¬ 
γραφο και τηρεί σχετικά βιβλία παράδοσης. 

17. Τηρεί το γενικό αρχείο του Ν.Π. και εισηγείται 
για την καταστροφή του θεωρούμενου σαν άχρηστου, 
όπου απαιτείται. 

18. Τηρεί το μητρώο νηπίων. 

19. Μεριμνά για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

20. Ευθύνεται για την είσπραξη και κάθε εισφοράς 
και εσόδου του Ν.Π. 

21. Εκδίδει βεβαιωτικά σημειώματα των οίκοθεν ει¬ 
σπράξεων των υπόχρεων, όταν αυτό απαιτείται. 

22. Επιμελείται την εκκαθάριση και εντολή πληρωμής 
κάθε δαπάνης του Ν.Π. και ελέγχει τα προβλεπόμενα 
από τον νόμο δικαιολογητικά για την πληρωμή της. 

23. Ελέγχει και διαπιστώνει αν υπάρχει η σχετική πί¬ 
στωση για την πληρωμή οποιοσδήποτε δαπάνης. 

24. Προσυπογράφει τις πράξεις εκκαθάρισης, ανα¬ 
γνώρισης και έκδοσης των οικείων χρηματικών ενταλ¬ 
μάτων, μέσα στα πλαίσια των πιστώσεων του προϋπο¬ 
λογισμού. 

25. Καταχωρεί τα εντάλματα στα οικεία βιβλία και τα 
αποστέλλει στο ταμείο για εξόφληση. 

26. Τηρεί όλα τα από τον νόμο προβλεπόμενα βι¬ 
βλία. 

27. Συντάσσει τις μισθοδοτικές καταστάσεις όλου του 
προσωπικού του Ν.Π., μεριμνά για την τακτική και έγκαι¬ 
ρη πληρωμή των πάσης φύσεως αποδοχών και εκτελεί 
κάθε εργασία που έχει σχέση με την ασφάλιση αυτού. 

28. Διενεργεί κάθε πράξη σχετική με την προμήθεια 
όλων των ειδών για τις ανάγκες του Ν.Π. 

29. Συντάσσει σχέδια Προϋπολογισμού-Απολογισμού, 
προκειμένου να τεθούν υπόψη των προϊστάμενων των 
Τμημάτων και της Διεύθυνσης, πριν την διαβίβασή τους 
στο Διοικητικό Συμβούλιο. 

30. Συντάσσει αιτιολογημένη έκθεση επί του απολο¬ 
γισμού εσόδων και εξόδων του Ν.Π. 

31. Καταγράφει κάθε κινητή και ακίνητη περιουσία 
του Νομικού Προσώπου και περιφρουρεί τα δικαιώματα 
κυριότητας, νομής και κατοχής από το Ν.Π της ακίνητης 
περιουσίας του, με την συνεργασία της Νομικής Υπη¬ 
ρεσίας του Δήμου. 


32. Τηρεί το αρχείο κληροδοτημάτων και δωρεών του 
Νομικού Προσώπου. 

Άρθρο 10 

Καθήκοντα Προϊσταμένου Διεύθυνσης 
Κοινωνικών Υπηρεσιών. 

1. Εποπτεύει, συντονίζει και κατευθύνει τα Τμήματα 
Παιδικής Προστασίας και Φροντίδας Οικογένειας. 

2. Μεριμνά για την ανάπτυξη και εφαρμογή δράσεων 
και προγραμμάτων προληπτικού και συμβουλευτικού 
χαρακτήρα για την προστασία των παιδιών προσχολι- 
κής ηλικίας των σταθμών. 

3. Μεριμνά για την ανάπτυξη και εφαρμογή δράσεων 
και προγραμμάτων παροχής κοινωνικής προστασίας 
και φροντίδας των οικογενειών των παιδιών των σταθ¬ 
μών. 

4. Βοηθά και συμβουλεύει το παιδαγωγικό προσωπικό 
των σταθμών για τη διευκόλυνση της εργασίας τους. 

5. Εισηγείται στο Δ.Σ. κάθε θέμα αρμοδιότητας της 
διεύθυνσης. 

6. Εισηγείται στο Δ.Σ. και οργανώνει σεμινάρια επι¬ 
μόρφωσης για τους εργαζομένους και τους γονείς των 
παιδιών σε θέματα αρμοδιότητας της διεύθυνσης. 

7. Συντονίζει και ελέγχει τη διεξαγωγή των κοινω¬ 
νικών ερευνών και συμβάλλει στην αντιμετώπιση των 
προβλημάτων των παιδιών των σταθμών και των οικο¬ 
γενειών τους. 

ΜΟΝΙΜΟ ΠΡΟΣΩΠΙΚΟ - ΚΑΤΗΓΟΡΙΕΣ 

Αρθρο 11 

ΚΑΤΑΤΑΞΗ ΘΕΣΕΩΝ ΣΕ ΚΑΤΗΓΟΡΙΕΣ 

Οι θέσεις προσωπικού που υπάγεται στις διατάξεις 
του παρόντος, κατατάσσονται στις εξής κατηγορίες: 

Α.- Κατηγορία θέσεων Πανεπιστημιακής Εκπαίδευσης 
(Π.Ε.) 

Β.- Κατηγορία θέσεων Τεχνολογικής Εκπαίδευσης 
(ΤΈ.) 

Γ.- Κατηγορία θέσεων Δευτεροβάθμιας Εκπαίδευσης 
(Δ.Ε.) 

Δ.- Κατηγορία θέσεων Υποχρεωτικής Εκπαίδευσης 
(Υ.Ε.) 

Αρθρο 12 

ΘΕΣΕΙΣ ΚΑΤΑ ΚΑΤΗΓΟΡΙΑ - ΤΥΠΙΚΑ ΠΡΟΣΟΝΤΑ 

1. - Οι θέσεις της κατηγορίας Υ.Ε είναι εκείνες για τις 
οποίες ως τυπικό προσόν διορισμού ορίζεται ο απο¬ 
λυτήριος τίτλος υποχρεωτικής Εκπαίδευσης ή άλλος 
ισότιμος τίτλος. 

2. - Οι θέσεις της κατηγορίας Δ.Ε. είναι εκείνες για 
τις οποίες ως τυπικό προσόν διορισμού ορίζεται το 
ομώνυμο ή αντίστοιχο δίπλωμα ή απολυτήριος τίτλος 
Σχολικών Μονάδων του άρθρου 17 του π.δ. 50/2001. 

Σε περίπτωση που δεν καθίσταται δυνατή η πλήρωση 
κενών θέσεων από υποψηφίους με το ανωτέρω προ¬ 
σόν, επιτρέπεται ο διορισμός με προσόν απολυτήριο 
συναφούς ειδικότητας, που ορίζεται κάθε φορά με την 
προκήρυξη πλήρωσης των θέσεων. 

3. - Οι θέσεις της κατηγορίας Τ.Ε. είναι εκείνες για τις 
οποίες ως τυπικό προσόν διορισμού ορίζεται το ομώ¬ 
νυμο ή αντίστοιχο, κατά ειδικότητα, πτυχίο ή δίπλωμα 
Τ.Ε.Ι. ή ναυτικών ακαδημιών της ημεδαπής ή ισότιμων 
τίτλων σχολών της ημεδαπής ή αλλοδαπής (άρθρο 12 
π.δ. 50/2001). 

4.- Οι θέσεις της κατηγορίας Π.Ε. είναι εκείνες για 
τις οποίες ως τυπικό προσόν διορισμού ορίζεται το 
ομώνυμο, κατά ειδικότητα, πτυχίο ή δίπλωμα Α.Ε.Ι. της 
ημεδαπής ή το ομώνυμο ή συναφούς ονομασίας ισότιμο 
πτυχίο ή δίπλωμα σχολών της αλλοδαπής. 

Άρθρο 13 

ΚΛΑΔΟΙ ΚΑΙ ΚΑΤΗΓΟΡΙΕΣ 

Η οργανική σύνθεση του προσωπικού περιλαμβάνει 
όλες τις παρακάτω κατηγορίες και διαρθρώνεται σε 
κλάδους και βαθμούς ως εξής: 

Α' ΜΟΝΙΜΟ ΠΡΟΣΩΠΙΚΟ 

ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε.) 
Κλάδος ΠΕ ΝΗΠΙΑΓΩΓΩΝ 
. Εννέα (9) θέσεις με βαθμούς Δ-Α. 

Κλάδος ΠΕ ΚΟΙΝΩΝΙΚΗΣ ΕΡΓΑΣΙΑΣ 
. Μία (1) θέση με βαθμό Δ-Α. 

Κλάδος ΠΕ 15 ΙΑΤΡΩΝ-ΕΙΔΙΚΟΤΗΤΩΝ 
. Δύο (2) θέσεις (Παιδίατρος 1-Παιδοψυχολόγος 1) με 
βαθμούς Δ-Α. 

Κλάδος ΠΕ 1 ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

. Μία (1) θέση με βαθμό Δ-Α 

ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

1. - Κλάδος ΤΕ 9 ΒΡΕΦΟΝΗΠΙΟΚΟΜΙΑΣ 

Οι θέσεις του κλάδου αυτού είναι σαράντα πέντε (45) 
με βαθμούς Δ-Α 

2. - Κλάδος ΤΕ 17 ΔΙΟΙΚΗΤΙΚΟΥ-ΛΟΓΙΣΤΙΚΟΥ 

Οι θέσεις του κλάδου αυτού είναι μία (1) με βαθμούς 
Δ'- Α' 

3. - Κλάδος ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

Οι θέσεις του κλάδου αυτού είναι πέντε (5) με βαθ¬ 
μούς Δ' - Α' 

4. - Κλάδος ΤΕ8 ΝΟΣΗΛΕΥΤΡΙΩΝ 

Οι θέσεις του κλάδου αυτού είναι δύο (2) με βαθμούς 
Δ' - Α' 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) 
Ι.-Κλάδος ΔΕ 1 ΔΙΟΙΚΗΤΙΚΟΥ-ΛΟΓΙΣΤΙΚΟΥ 
Οι θέσεις του κλάδου αυτού είναι τέσσερις (4) με 
βαθμούς Δ' - Α' 

2. - Κλάδος ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟ¬ 
ΚΟΜΩΝ 

Οι θέσεις του κλάδου αυτού είναι είκοσι (20) με βαθ¬ 
μούς Δ' - Α' 

3. - Κλάδος ΔΕ29 ΟΔΗΓΟΙ 

Οι θέσεις του κλάδου αυτού είναι δύο (2) με βαθμούς 
Δ' - Α' 

4. - Κλάδος ΔΕ 32 ΜΑΓΕΙΡΩΝ 

Οι θέσεις του κλάδου αυτού είναι εννέα (9) με βαθ¬ 
μούς Δ' - Α' 

ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.) 

1- Κλάδος ΥΕ 14 ΒΟΗΘ. ΜΑΓΕΙΡΕΙΟΥ 
Οι θέσεις του κλάδου αυτού είναι εννέα (9) με βαθ¬ 
μούς Ε'- Β' 

2.- Κλάδος ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Οι θέσεις του κλάδου αυτού είναι είκοσι (20) με βαθ¬ 
μούς Ε'- Β' 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε.) 

1. ΚΛΑΔΟΣ ΠΕ ΝΗΠΙΑΓΩΓΩΝ 

Οι θέσεις του κλάδου αυτού είναι οκτώ (8) με βαθμούς 
Δ' - Α' 


ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

2. ΚΛΑΔΟΣ ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

Οι θέσεις του κλάδου αυτού είναι πέντε (5) με βαθ¬ 
μούς Δ' - Α' 

3. ΚΛΑΔΟΣ ΤΕ ΝΗΠΙΑΓΩΓΩΝ 

Οι θέσεις του κλάδου αυτού είναι τρεις (3 ) με βαθ¬ 
μούς Δ'- Α' 

4. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 

Οι θέσεις του κλάδου αυτού είναι δώδεκα (12) με 
βαθμούς Δ'- Α' 

5. ΤΕ2 ΚΟΙΝ. ΛΕΙΤΟΥΡΓΩΝ Οι θέσεις του κλάδου αυτού 
είναι τρεις (3 ) με βαθμούς Δ'- Α' 

6. ΚΛΑΔΟΣ ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ Οι θέσεις 
του κλάδου αυτού είναι μία (1) με βαθμούς Δ'- Α' 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) 

1. ΚΛΑΔΟΣ ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Οι θέσεις του κλάδου αυτού είναι τρεις (3) με βαθ¬ 
μούς Δ'- Α' 

2. ΚΛΑΔΟΣ ΔΕ ΒΟΗΘΩΝ ΒΡΕΦΟΚΟΜΩΝ 

Οι θέσεις του κλάδου αυτού είναι εννιά (9) με βαθ¬ 
μούς Δ'- Α' 

3. ΚΛΑΔΟΣ ΔΕ ΜΑΓΕΙΡΩΝ 

Οι θέσεις του κλάδου αυτού είναι δύο (2) με βαθμούς 
Δ'- Α' 

4. ΚΛΑΔΟΣ ΔΕ ΤΕΧΝΙΚΩΝ ΕΙΔΙΚΟΤΗΤΩΝ 

Οι θέσεις του κλάδου αυτού είναι μία (1) με βαθμούς 
Δ'- Α' 

ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.) 

1. ΚΛΑΔΟΣ ΥΕ ΒΟΗΘ. ΕΡΓΑΣΙΩΝ ( ΜΑΓΕΙΡΙΟΥ) 

Οι θέσεις του κλάδου αυτού είναι οκτώ (8) με βαθ¬ 
μούς Ε'-Β' 

2. ΚΛΑΔΟΣ ΥΕ ΒΟΗΘ. ΕΡΓΑΣΙΩΝ ΚΑΘΑΡΙΟΤΗΤΑΣ 

Οι θέσεις του κλάδου αυτού είναι δέκα (10) με βαθ¬ 
μούς Ε'- Β' 

• Τις παραπάνω θέσεις καταλαμβάνει το μόνιμο υπη¬ 
ρετούν προσωπικό των πρώην ΚΕ.ΒΕ.Ν.Α.Ν.Ι., ΚΕΦΟ, Α' 
ΒΡΕΦΟΝΗΠΙΑΚΟΥ ΣΤΑΘΜΟΥ που υπηρετεί στο ΝΠΔΔ 
ΚΕ.ΒΡΕ.ΦΟ.), και για το οποίο έχουν εκδοθεί διαπιστω- 
τικές πράξεις, και οι οποίες καταργούνται με την κατά 
οποιοδήποτε τρόπο αποχώρηση από την υπηρεσία των 
υπαλλήλων που τις κατέχουν. 

• Οι υπάλληλοι που κατέχουν προσωρινές προσωπο¬ 
παγείς θέσεις, ανεξαρτήτως κλάδου και κατηγορίας, 
είναι ισότιμοι στις κρίσεις και διατηρούν όλα τα δικαι¬ 
ώματα και τις παροχές που απορρέουν από τη θέση 
διορισμού τους. 

Γ' ΕΠΟΧΙΑΚΟ ΠΡΟΣΩΠΙΚΟ 

Τριάντα (30) θέσεις, που ορίζονται κάθε φορά με από¬ 
φαση του Δ.Σ. του Ν.Π., σύμφωνα με τις ανάγκες και τις 
ειδικότητες που αναγράφονται στο άρθρο 13. 

Αρθρο 14 

Προϊστάμενοι Υπηρεσιακών Μονάδων 

1. Ως Προϊστάμενος της Διεύθυνσης Υπηρεσιών Βρε¬ 
φονηπιακών και Παιδικών Σταθμών, επιλέγεται ένας 
(1) υπάλληλος από τον κλάδο ΠΕ Νηπιαγωγών ή ΤΕ 9 
Βρεφονηπιοκόμων ή ΤΕ Νηπιαγωγών, ή ΔΕ8 Βοηθών 
Βρεφοκόμων-Παιδοκόμων με βαθμό Α. 

Σε περίπτωση μη υπηρετούντος υπαλλήλου με βαθμό 
Α’, επιλέγεται από τον ίδιο κλάδο με βαθμό Β. 

2. Ως προϊστάμενοι των Τμημάτων της Διεύθυνσης 
Υπηρεσιών Βρεφονηπιακών και Παιδικών Σταθμών, πλην 
του τμήματος Διοικητικού-Οικονομικού, επιλέγονται 

υπάλληλοί από τους κλάδους ΠΕ Νηπιαγωγών ή ΤΕ9 
Βρεφονηπιοκόμων ή ΤΕ Νηπιαγωγών, ή ΔΕ8 Βοηθών 
Βρεφοκόμων με βαθμό Α. 

Σε περίπτωση μη υπηρετούντος υπαλλήλου με βαθμό 
Α’, επιλέγεται από τον ίδιο κλάδο με βαθμό Β. 

3. Ως Προϊστάμενος του Τμήματος Διοικητικού-Οικο- 
νομικού, επιλέγεται υπάλληλος του κλάδου ΠΕΙ Διοικη- 
τικού-Οικονομικού ή Τε17 Διοικητικού - Λογιστικού ή ΔΕ 
Διοικητικού, με βαθμό Α.. Σε περίπτωση μη υπηρετού¬ 
ντος υπαλλήλου με βαθμό Α’, επιλέγεται από τον ίδιο 
κλάδο με βαθμό Β. 

4. Ως Προϊστάμενος της Διεύθυνσης Κοινωνικής 
Υπηρεσίας, επιλέγεται υπάλληλος του κλάδου ΠΕ ή ΤΕ 
Κοινωνικής Εργασίας, με βαθμό Α. Σε περίπτωση μη 
υπηρετούντος υπαλλήλου με βαθμό Α’, επιλέγεται από 
τον ίδιο κλάδο με βαθμό Β. 

5. Ως Προϊστάμενος του Τμήματος Παιδικής Προ¬ 
στασίας επιλέγεται υπάλληλος του κλάδου ΠΕ ή ΤΕ 
Κοινωνικής Εργασίας, με βαθμό Α. Σε περίπτωση μη 
υπηρετούντος υπαλλήλου με βαθμό Α’, επιλέγεται από 
τον ίδιο κλάδο με βαθμό Β. 

6. Ως Προϊστάμενος του Τμήματος Φροντίδας Οικο¬ 
γένειας, επιλέγεται υπάλληλος του κλάδου ΠΕ ή ΤΕ 
Κοινωνικής Εργασίας, με βαθμό Α. Σε περίπτωση μη 
υπηρετούντος υπαλλήλου με βαθμό Α’, επιλέγεται από 
τον ίδιο κλάδο με βαθμό Β. 

Αρθρο 15 

Για το διορισμό, τις προσλήψεις, τα καθήκοντα, τις 
αρμοδιότητες τους περιορισμούς, τον χρόνο εργασί¬ 


ας, την αστική ευθύνη, τα δικαιώματα, τις άδειες, τις 
μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
ισχύουσες νομοθετικές διατάξεις. 

Αρθρο 16 

ΘΕΣΕΙΣ ΠΟΥ ΕΝΤΑΣΣΟΝΤΑΙ ΣΤΟΝ ΟΡΓΑΝΙΣΜΟ 

Στον παρόντα οργανισμό εντάσσονται οι θέσεις των 
- μονίμων υπαλλήλων 

- των υπαλλήλων που κατέχουν μόνιμες προσωπο¬ 
παγείς θέσεις και 

- των υπαλλήλων που κατέχουν προσωποπαγείς θέ¬ 
σεις αορίστου χρόνου. 

Αρθρο 17 

Από την ψήφιση του παραπάνω Οργανισμού, δεν προ- 
καλείται επιπρόσθετη δαπάνη σε βάρος του Προϋπολο¬ 
γισμού του ΝΠΔΔ για το έτος 2005 για δε τα επόμενα 
έτη το ύψος της δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




